**DIGITALK 2019 събира лектори от водещите на глобално ниво компании в дигиталния свят**

Остава една седмица до едно от водещите технологични събития в Югоизточна Европа – DigitalK – събитие, което събира на една сцена предприемачи, инвеститори и бизнес лидери, които в рамките на два дни ще се включат с лекции, обучения и нетуъркинг.

За девета поредна година събитието посветено на дигиталните технологии и иновации ще обедини вдъхновяващи истории на бизнес лидери и предприемачи от целия свят. Основните теми ще включват:

* дигитална трансформация, стратегия и иновации
* дигитални медии, социални медии и бранд сторителинг
* иновации, предприемачество и инвестиции
* изкуствен интелект и нови технологии
* блокчейн и финтех
* лидерство

Сред водещите лектори тази година са милиардерът, предприемач и основател на [Priceline.com](https://www.priceline.com/) **Джеф Хофман**, основателят и изпълнителен директор на социалната мрежа [Smule](https://www.smule.com/) **Джефри Смит**, **Шобана Алувалия** - IT директор в [Uber](https://www.uber.com/), съоснователят на приложението за изгодни пътувания [Hopper](https://www.hopper.com/) **Юст Уверкерк**, **Стефани Петерсън** - директор “Дигитално планиране” в [Adidas](https://www.adidas.com/), **Алекс Генов –** директор “Клиентски проучвания” в [Zappos](https://www.zappos.com/) и още над 50 мениджъри и експерти от водещите световни дигитални бизнеси.

Заповядайте на 30 и 31 май от 10ч. в Sofia Event Center.

Предварителната акредитация за медии е задължителна.

Моля потвърдете своето участие до 27 май на **press@digitalk.bg**,като изпратитедве имена, представител на коя медия сте и позиция.

**За контакти:**

Яна Стефанова

+359 887 702 361

yana.stefanova@united-partners.com

***United Partners*** *е една от първите български специализирани комуникационни агенции, която предлага пълно обслужване в сферата на корпоративните и интегрираните маркетингови комуникации. През последните 20 години компанията осъществява многобройни продуктови и корпоративни кампании, пъблик афеърс проекти, дигитални кампании за водещи компании от индустрии като ИТ, здравеопазване, бързооборотни стоки, мода и красота. През годините United Partners печели многобройни отличия от конкурси в сферата на корпоративните и маркетингови комуникации, сред които специалната награда на IPRA GWA (Международните златни награди на Международната ПР асоциация) през 2014г. за PR кампания с фокус дигитално включване в Европейския Съюз и награда от IPRA GWA през 2016г. за най-добра международна PR кампания. От началото на 2018г. United Partners става сертифицирана партньорска агенция на HubSpot и предлага услугата Inbound PR и маркетинг на своите клиенти в България и ЦЕИ региона.*